Alkuperäisen yhteisiä säännöksiä koskevan asetusehdotuksen perusteluissa esitellään toteutetut julkiset kuulemiset ja sidosryhmien kuulemiset ja tapa, jolla niiden tulokset on otettu huomioon. Käsillä oleva muutos ei edellytä lisäkuulemisia.

Yhteistyöhön perustuvalla hallinnoinnilla pyritään varmistamaan, että päätökset tehdään mahdollisimman lähellä kansalaisia ja että EU:n tason toiminta on perusteltua kansallisen, alueellisen tai paikallisen tason mahdollisuuksien ja erityispiirteiden pohjalta. Yhteistyöhön perustuva hallinnointi tuo unionia lähemmäs kansalaisiaan ja kytkee paikalliset tarpeet EU-tavoitteisiin. Lisäksi se lisää EU:n tavoitteiden omaksumista jäsenvaltioiden ja komission jakaessa päätösvallan ja vastuun sekä rahoittaessa ohjelmat yhdessä.

SEUT-sopimuksen 4 artiklan 2 kohdan mukaisesti unionilla on jäsenvaltioiden kanssa jaettu toimivalta taloudellisen, sosiaalisen ja alueellisen yhteenkuuluvuuden alalla sekä tietyissä sosiaalipolitiikan kysymyksissä. Sillä on myös toimivalta toteuttaa toimia jäsenvaltioiden toimien tukemiseksi, yhteensovittamiseksi tai täydentämiseksi yleissivistävän ja ammatillisen koulutuksen sekä teollisuuden aloilla (SEUT-sopimuksen 6 artikla).

EU:n toiminta on perusteltua SEUT-sopimuksen 174 artiklan 1 kohdan mukaisesti: ”(U)nioni unioni kehittää ja harjoittaa toimintaansa taloudellisen, sosiaalisen ja alueellisen yhteenkuuluvuuden lujittamiseksi. Unioni pyrkii erityisesti vähentämään alueiden välisiä kehityseroja sekä muita heikommassa asemassa olevien alueiden jälkeenjääneisyyttä.”

Oikeudenmukaisen siirtymän rahasto tulee täydentämään ehdotettuja koheesiopolitiikan rahastoja, joihin kuuluvat Euroopan aluekehitysrahasto, jäljempänä ’EAKR’, Euroopan sosiaalirahasto plus, jäljempänä ’ESR+’, ja koheesiorahasto ja joita toteutetaan koheesiopolitiikan puitteissa. Sen kokonaishallinnointiin sovelletaan näin ollen Euroopan aluekehitysrahastoa, Euroopan sosiaalirahasto plussaa, koheesiorahastoa ja Euroopan meri- ja kalatalousrahastoa koskevista yleisistä säännöksistä ja rahoitussäännöistä sekä turvapaikka- ja maahanmuuttorahastoa, sisäisen turvallisuuden rahastoa ja rajaturvallisuuden ja viisumipolitiikan rahoitusvälinettä koskevista rahoitussäännöistä annetussa asetusehdotuksessa esitettyjä säännöksiä. Sen vuoksi kyseistä ehdotusta on muutettava, jotta oikeudenmukaisen siirtymän rahasto voidaan sisällyttää siihen uutena koheesiopolitiikan rahastona.

Oikeudenmukaisen siirtymän rahaston toteutukseen ja täytäntöönpanoon sovelletaan yhteisiä säännöksiä koskevaa asetusta, jota on muutettava.

Komissio pyrkii poliittisten suuntaviivojen mukaisten ensisijaisten tavoitteidensa toteuttamiseen osana EU:n talousarvion laajempia kunnianhimoisia tavoitteita. Kunnianhimoinen oikeudenmukaisen siirtymän rahasto on tällainen ensisijainen tavoite. Tämän vuoksi komissio on esittänyt hyvin varhaisessa vaiheessa toimikauttaan oikeudenmukaisen siirtymän rahastoa koskevan säädösehdotuksensa, jolla täydennetään monivuotista rahoituskehystä koskevia nykyisiä ehdotuksia ja lisätään se niiden joukkoon. Kyseinen ehdotus ja tämä muutos komission ehdotukseen yhteisiä säännöksiä koskevaksi asetukseksi otetaan huomioon seuraavasta monivuotisesta rahoituskehyksestä käytävissä neuvotteluissa ja integroidaan seuraavaa monivuotista rahoituskehystä koskeviin yleisiin sopimuspuitteisiin.

”(22 a) JTF:n tehokkuuden lisäämiseksi EAKR:stä ja ESR+:sta siirrettävät täydentävät varat olisi asetettava saataville JTF:ään . Tällaiset täydentävät varat olisi asetettava saataville erityisellä pakollisella siirrolla kyseisistä rahastoista JTF:ään ottaen huomioon alueellisissa oikeudenmukaista siirtymää koskevissa suunnitelmissa esitetyt siirtymähaasteet, joihin on puututtava. Siirrettävät määrät olisi otettava niille alueluokille kohdennetuista varoista, joissa alueellisissa oikeudenmukaista siirtymää koskevissa suunnitelmissa määritetyt alueet sijaitsevat. Koska JTF:n varojen käyttöön sovelletaan tällaisia erityisjärjestelyitä, sen varojen muodostamisessa olisi käytettävä ainoastaan erityistä siirtomekanismia. Lisäksi olisi selvennettävä, että JTF:ään ja JTF:ään siirrettäviin EAKR:n ja ESR+:n varoihin, joista tulee JTF:n tukea, olisi sovellettava ainoastaan tämän asetuksen ja asetuksen (EU) [JTF-asetus] säännöksiä. Täydentävään tukeen ei pitäisi soveltaa asetusta (EU) [EAKR-/koheesiorahasto-asetus] eikä asetusta (EU) [ESR+-asetus]. Sen vuoksi täydentävänä tukena JTF:ään siirrettävät EAKR:n varat olisi poistettava asetuksen (EU) [EAKR/koheesiorahasto-asetus] 3 artiklassa säädetystä temaattista keskittämistä koskevien vaatimusten laskentaperusteesta ja asetuksen (EU) [EAKR-/koheesiorahasto-asetus] 9 artiklassa säädetystä kestävän kaupunkikehityksen vähimmäismäärärahoja koskevasta laskentaperusteesta. Sama koskee JTF:ään täydentävänä tukena siirrettäviä ESR+:n varoja asetuksen (EU) [ESR+-asetus] 7 artiklassa säädettyjen temaattista keskittämistä koskevien vaatimusten osalta.”;

”(2) Jotta voitaisiin edelleen kehittää sellaisten unionin rahastojen koordinoitua ja yhdenmukaistettua täytäntöönpanoa, joita toteutetaan käyttämällä yhteistyöhön perustuvaa hallinnointia ja joihin kuuluvat Euroopan aluekehitysrahasto, jäljempänä ’EAKR’, Euroopan sosiaalirahasto plus, jäljempänä ’ESR+’, koheesiorahasto, oikeudenmukaisen siirtymän rahasto, jäljempänä ’JTF’, sekä yhteistyöhön perustuvaa hallinnointia käyttäen Euroopan meri- ja kalatalousrahastosta, jäljempänä ’EMKR’, turvapaikka- ja maahanmuuttorahastosta, jäljempänä ’AMIF’, sisäisen turvallisuuden rahastosta, jäljempänä ’ISF’, ja rajaturvallisuuden ja viisumipolitiikan rahoitusvälineestä, jäljempänä ’BMVI’, rahoitettavat toimenpiteet, olisi SEUT-sopimuksen 322 artiklan nojalla annettava kaikkiin näihin rahastoihin, jäljempänä ’rahastot’, sovellettavat yhteiset säännökset, joissa määritetään tarkkaan eri säännösten soveltamisalat. Lisäksi olisi annettava SEUT-sopimuksen 177 artiklan nojalla yhteiset säännökset, jotka kattavat EAKR:n, ESR+:n, koheesiorahaston, JTF:n ja EMKR:n politiikkakohtaiset säännöt.”;

c)korvataan c alakohta seuraavasti:

Kun on kyse EAKR:stä, ESR+:sta, koheesiorahastosta ja JTF:stä, painotus liitetään liitteessä I vahvistetussa nimikkeistössä määriteltyjen tukitoimityyppien otsikoihin ja koodeihin.”;

b)korvataan 1 kohdan ensimmäinen virke seuraavasti:

”1. Jäsenvaltiot voivat kumppanuussopimuksessa tai ohjelman muuttamista koskevassa pyynnössä varata käyttöön EAKR:stä, ESR+:sta, koheesiorahastosta, JTF:stä ja EMKR:stä InvestEU-ohjelmaan osoitettavan ja talousarviotakuuksina toimitettavan rahoitusosuuden määrän.”;

12. korvataan 11 artiklan 7 kohta seuraavasti:

”7. Liitettä IV ei sovelleta EMKR:stä tuettaviin toimiin.

Liitettä V ei sovelleta myöskään JTF:stä tuettuihin toimintalinjoihin eikä EAKR:stä ja ESR+:sta JTF:ään 21 a artiklan mukaisesti siirrettäviin varoihin. ”;

13. muutetaan 14 artiklan 1 kohta seuraavasti:

a)korvataan johdantokappale seuraavasti:

”1. Jäsenvaltion on tarkasteltava EAKR:stä, ESR+:sta, koheesiorahastosta ja JTF:stä tuettuja ohjelmia ottaen huomioon seuraavat seikat:”;

b)lisätään e alakohta seuraavasti:

”e) JTF:stä tuettavien ohjelmien osalta lisäksi asetuksen (EU) 2018/1999 29 artiklan 1 kohdan b alakohdan mukaisesti suoritettu komission arviointi.

(*) Euroopan parlamentin ja neuvoston asetus (EU) 2018/1999, annettu 11 päivänä joulukuuta 2018, energiaunionin ja ilmastotoimien hallinnosta, Euroopan parlamentin ja neuvoston asetusten (EY) N:o 663/2009 ja (EY) N:o 715/2009, Euroopan parlamentin ja neuvoston direktiivien 94/22/EY, 98/70/EY, 2009/31/EY, 2009/73/EY, 2010/31/EU, 2012/27/EU ja 2013/30/EU, neuvoston direktiivien 2009/119/EY ja (EU) 2015/652 muuttamisesta sekä Euroopan parlamentin ja neuvoston asetuksen (EU) N:o 525/2013 kumoamisesta.”;

14. muutetaan 17 artikla seuraavasti:

a)korvataan 1 kohta seuraavasti:

”1. Kussakin ohjelmassa on esitettävä strategia, jonka mukaisesti ohjelmalla edistetään toimintapoliittisia tavoitteita tai JTF:n erityistavoitetta ja sen tuloksista tiedotetaan.”;

b)korvataan 2 kohdan ensimmäinen alakohta seuraavasti:

”2. Ohjelman on koostuttava toimintalinjoista. Kunkin toimintalinjan on vastattava yhtä toimintapoliittista tavoitetta tai JTF:n erityistavoitetta tai teknistä apua. Toimintapoliittista tavoitetta vastaavan toimintalinjan on koostuttava yhdestä tai useammasta erityistavoitteesta. Yhtä toimintapoliittista tavoitetta tai JTF:n erityistavoitetta voi vastata useampi toimintalinja.”;

c)muutetaan 3 kohta seuraavasti:

i)lisätään a alakohtaan viii alakohta seuraavasti:

”viii)JTF:stä tuettavien ohjelmien osalta lisäksi asetuksen (EU) [JTF-asetus] [7] artiklassa tarkoitetuissa alueellisissa oikeudenmukaista siirtymää koskevissa suunnitelmissa määritetyt siirtymähaasteet;”;

ii)muutetaan d alakohta seuraavasti: